open-index/open-wikipedia-markdown huggingface dataset:
Simeon I Suuri

**Simeon I Suuri** () oli Bulgarian tsaari vuosina 893–927. Simeon voitti useita sotia Bysanttia, unkarilaisia ja serbejä vastaan, mikä johti ennen näkemättömään alueelliseen laajentumiseen. Hänen hallintoaikanaan Bulgaria ulottui Aigeianmereltä Mustallemerelle ja Bulgarian patriarkaatti irtautui niin sanotuista vanhoista patriarkaateista.

## Nuoruus
Simeon syntyi vuonna 864 Boris I:n kolmantena poikana. Boris lähetti poikansa Konstantinopolin yliopistoon opiskelemaan teologiaa. Hän palasi Bulgariaan vuonna 888 ja asettui luostariin, jossa hän käänsi uskonnollisia tekstejä kreikasta kirkkoslaaviksi. Sillä välin hänen veljensä Vladimir Rassate nousi valtaistuimelle ja yritti käännyttää kansan takaisin pakanuuteen, minkä johdosta Boris vangitsi hänet ja nimitti Simeonin uudeksi hallitsijaksi. Samaan aikaan pääkaupunki siirrettiin Preslavista Pliskaan, ja bulgariasta tuli ainoa virallinen kieli.

## Tsaarina
Suhteet Bysanttiin huonontuivat keisari Leo VI:n siirrettyä bulgarialaisten käyttämän markkinapaikan Konstantinopolista Thessalonikiin, jossa heitä verotettiin raskaammin. Vuonna 894 Simeon hyökkäsi Makedoniaan ja otti useita panttivankeja. Hän joutui kuitenkin perääntymään ja lähettämään joukkoja pohjoisesta hyökänneitä unkarilaisia vastaan, jotka olivat liittoutuneet Bysantin kanssa. Simeon solmi aselevon Bysantin kanssa vuonna 895.

Kesällä 896 Simeon hyökkäsi Konstantinopolia kohti ja voitti Bysantin joukot Bulgarofygonin taistelussa. Sota päättyi rauhansopimukseen, joka kesti muodollisesti vuoteen 912, jolloin Leo VI kuoli.
Waal

**Waal** on Reinin suuhaara keskisessä Alankomaissa, ja se on pituudeltaan noin 85&nbsp;km. Se yhtyy Maasiin lähellä Woudrichemia, ja niistä muodostuu Boven Merwede. Se on huomattava joki ja tärkeä vesitie Rotterdamin sataman ja Saksan välillä. Nijmegen, Tiel, Zaltbommel ja Gorinchem ovat merkittäviä joen varrella olevia kaupunkeja.
Malakiittivihreä

**Malakiittivihreä** (C23H25N2) on väriaine, jota käytetään pH-indikaattorina tai kankaiden värjäyksessä. Ainetta on myös käytetty kalojen valkopilkkutaudin hoitoon akvaarioissa ja vesihomeen torjuntaan kalanviljelyslaitoksilla. Vesihomeen torjunta malakiittivihreällä on nykyään kielletty kalanviljelyssä.. Ainetta käytetään usein oksalaattina tai kloridina. Erittäin happamissa oloissa malakiittivihreä on keltaista ja muuttuu vihreäksi pH:n ollessa 1,8. Toinen värinmuutos vihreästä värittömäksi tapahtuu pH:n ollessa 13,2.

## Malakiittivihreän muodot

Malakiittivihreä, jota kutsutaan myös kromaattiseksi malakiittivihreäksi sen värin vuoksi, on varsin pysyvä yhdiste. Se kuitenkin hajoaa esimerkiksi kalan elimistössä varsin nopeasti muiksi aineiksi. Karbinolimuoto leviää elimistössä ja solukalvojen läpi varsin nopeasti. Karbinolimuodolla ei ole sieniä tappavia ominaisuuksia. Viimeinen malakiittivihreän eläimen aineenvaihdunnassa syntyvä tuote on leukomalakiittivihreä, joka on todettu karsinogeeniseksi ja myrkylliseksi.

## Lähteet
Julius Civilis

**Gaius Julius Civilis** oli bataaviylimys ja vuonna 69 syttyneen bataavien kapinan johtaja. Hänen perheensä oli saanut Rooman kansalaisuuden joko Augustuksen tai Caligulan hallituskaudella. 

Civilis oli kahdesti vangittuna yllytyksestä kapinaan, ja hän selvisi täpärästi kuolemantuomiolta. Neron kuolemaa seuranneen sekasorron aikana Civilis nostatti bataavit kapinaan, ja hän sai liittolaisikseen myös useita naapuriheimoja. Kapinalliset ajoivat Reinin roomalaisjoukot pakosalle, kaappasivat 24 laivaa ja löivät Castra Veteraan sijoitetut kaksi legioonaa. Civiliksen voitot sytyttivät kapinan myös Galliassa, ja koko Rooman valtakunta oli uhattuna.

Rooman sisällissota kuitenkin päättyi, ja keisariksi noussut Vespasianus lähetti Quintus Petillius Cerialiksen johtaman armeijan kukistamaan kapinan. Civilis lyötiin nykyisen Trierin lähellä vuonna 71. Tappionsa jälkeen Civilis sopi rauhanehdoista Cerialiksen kanssa. Bataavit palasivat Rooman liittolaisiksi. Civiliksen myöhemmistä vaiheista ei ole tietoa.
Gary Gilmore

**Gary Mark Gilmore** (4. joulukuuta 1940 Waco, Texas — 17. tammikuuta 1977 Draper, Utah) oli yhdysvaltalainen rikollinen, joka tuli tunnetuksi vaadittuaan, että hänelle langetettu kuolemantuomio tulisi panna täytäntöön. 

Tuomio oli langetettu kahdesta Gilmoren Utahissa tekemästä murhasta. Gilmore oli 19. heinäkuuta 1976 ampunut erään hotellin vahtimestarin ja samana päivänä tekemänsä ryöstön yhteydessä erään huoltoaseman hoitajan. Hänestä tuli ensimmäinen Yhdysvalloissa teloitettu sen jälkeen, kun kuolemantuomio oli otettu maassa uudelleen käyttöön 1976. Tuolloin Yhdysvaltain korkein oikeus linjasi, ettei teloittaminen merkitse "julmaa tai epätavallista rangaistusta", jollaiset Yhdysvaltain perustuslaki kielsi. 

Vuodesta 1955 lähtien Gilmore oli viettänyt yhteensä 18 vuotta vankiloissa ja muissa laitoksissa. Murhista seuranneessa oikeudenkäynnissä Gilmore vastusti jyrkästi asianajajansa yrityksiä muuttaa tuomio elinkautiseksi vankeusrangaistukseksi. Gilmoren teloitusta lykättiin kahdesti ennen sen täytäntöönpanoa, ja kummallakin kerralla Gilmore yritti itsemurhaa nauttimalla unilääkkeitä.

Gilmore teloitettiin Draperissä osavaltion lain mukaisesti ampumalla.

Kirjailija Norman Mailer kirjoitti Gilmoren haastatteluihin ja oikeuden pöytäkirjoihin perustuvan elämäkertateoksen *[[Pyövelin laulu]]*. Kirjan pohjalta on tehty samanniminen televisioelokuva, jossa Gilmorea esittää Tommy Lee Jones.

## Lähteet
Elixia

**Elixia** on *SATS ELIXIA* -konserniin kuuluva pohjoismaalainen kuntokeskusketju. Suomessa Elixialla on keskuksia Helsingissä, Espoossa, Turussa, Tampereella ja Vantaalla.  

Ruotsissa SATS ELIXIA -konsernin kuntokeskukset toimivat nimillä *SATS*, *SATS Base* ja *Balance*. Norjassa konsernin kuntokeskukset toimivat nimillä *Elixia*, *SATS*, *SATS Base* ja *Fresh Fitness*. Tanskassa konserni pyörittää *fitness dk* -ketjua.
SATS ELIXIA on osa Altorin (51 %) ja TryghedsGruppenin (49 %) omistamaa Health & Fitness Nordicia (HFN).

Kuntosalin lisäksi Elixia tarjoaa erilaista ryhmäliikuntaa kuten jumppia, joogaa ja indoor cyclingiä. Ryhmäliikuntatarjonta sisältää sekä Les Mills -tunteja, että Elixian omia tunteja. Elixialla on myös kolme ryhmäliikuntakonseptia.

Elixian on jäsensali, jossa jäsenyydestä maksetaan kuukausimaksua. Lisäpalveluita ovat muun muassa käytettävien salien määrä, ryhmäliikunnan laajus ja lastenhoito. 

## Historia
SATS perustettiin vuonna 1995 Norjassa, josta se laajeni yritysostoin vuonna 1999 Ruotsiin ja vuonna 2000 Tanskaan. Suomeen SATS laajeni vuonna 2003, kun se osti kuntokeskusketju Club Wellnessin. Vuoden 2013 alusta Tanskan SATS-kuntokeskukset myytiin Fitness World -ketjulle.

Lyhenne SATS on muodostettu norjalaisesta nimestä **S**port **A**erobic **T**renings**s**enter.

SATS- ja Elixia-ketjujen omistus on vaihtunut useita kertoja.

Vuonna 2014 kilpailevat kuntokeskusketjut SATS ja Elixia yhdistyivät SATS ELIXIA:ksi. Myöhemmin kaikki Suomen keskukset muutettiin *Elixia*-kuntokeskuksiksi ja Ruotsin keskukset *SATS*-kuntokeskuksiksi. Norjassa ketju toimi edelleen molemmilla vanhoilla nimillään.

Vuonna 2018 SATS ELIXIA osti pohjoismaisen *Fresh Fitness* -ketjun, jonka kuntosalit muutettiin Suomessa *Elixia Base* -keskuksiksi sekä Ruotsissa ja Norjassa *SATS Base* -keskuksiksi. Myöhemmin samana vuonna konserni osti myös pienen tukholmalaisen *Balance*-ketjun sekä neljäkymmentä liikuntakeskuksen tanskalaisen *fitness dk* -ketjun.

Aiemmin SATS- ja Elixia-kuntokeskuksia on sijainnut Suomessa myös muun muassa Oulussa ja Jyväskylässä. Pohjoismaiden lisäksi Elixia-nimeä käyttäviä kuntokeskuksia löytyy Saksasta sekä aiemmin myös Itävallasta ja Ranskasta. Nämä eivät kuulu kuitenkaan pohjoismaiseen SATS ELIXIA -konserniin.

## Julkisuudessa
Helsingin Sanomat uutisoi 25.2.2014 otsikolla *"Kuntosaleilla on villit työehdot – "kukaan ei uskalla valittaa"* siitä, miten kuntosaliohjaajat ovat työehtosopimusten ulkopuolella.

## Lähteet

## Aiheesta muualla
*Elixian kotisivut
Afar (Etiopia)

**Afar** () on Etiopian koillisosassa sijaitseva osavaltio, yksi yhdeksästä etnisin perustein muodostetusta osavaltiosta (). Vuoden 2022 tilastojen mukaan Afarin  osavaltio oli inhimillisen kehityksen indeksin (HDI=0,433, matala) mukaan Etiopian vähiten kehittynein osa. Väestön valtaosa on luonnonoloissa karjaa laiduntavia afareja. Hallintokeskus on Semera.

Etiopian tilastokeskuksen arvion mukaan Afarin osavaltiossa asui heinäkuussa 2024 noin 2&nbsp;120&nbsp;000 henkeä. Heistä maaseutuväestöä oli  % (1&nbsp;616&nbsp;000 as.) ja kaupunkilaisia  % (504&nbsp;000 as.). Väestönlaskennoissa väkiluku oli ollut 1&nbsp;060&nbsp;573 (1994) ja 1&nbsp;411&nbsp;092 (2007).

Osavaltion pinta-ala on 96&nbsp;707 (tai 72&nbsp;053) neliökilometriä. Suuri osa Afarista on merenpinnan alapuolella. Asaljärvi sijaitsee -155 metrin korkeudella. Afar on yksi maailman kuumimmista seuduista, jossa kesälämpötilat voivat nousta 50 celsiusasteeseen. Osavaltion pohjoisosa kuuluu Afarin syvänköön (myös nimellä Danakilin syvänkö), joka koostuu suurelta osin pensaita kasvavasta Danakilin aavikosta, matalista suolajärvistä ja pitkästä tulivuorten ketjusta. Osavaltion eteläosa muodostuu Awashjoen laaksosta. Awash virtaa kohti pohjoisessa olevia järviä sen sijaan, että laskisi mereen.

Osavaltion nähtävyyksiin kuuluvat muun muassa Erta Alen tulivuori, Afarin syvänkö, Awashin kansallispuisto sekä Karum- (Assale) ja Afrerajärvet (Afdera). Unescon maailmanperintöluettelon kohde Awashin alempi jokilaakso nostaa esiin ja suojelee paleontologisesti huomattavia, muun muassa afarinapinaihminen Lucyn fossiililöydöstä tunnettua seutua, joista on löydetty yli 4 miljoonaa vuotta vanhoja fossilisotuneita hominidien kappaleita.

Aluehallintoa varten osavaltio on jaettu vyöhykkeisiin (zone, aluehallinnon 2. taso), ja nämä jakautuvat aluehallinnon paikallistasolla piireihin (woreda) ja hallinnollisiin kaupunkeihin. Vuonna 2022 Afarin osavaltiossa oli 5 tai 6 hallnnollista vyöhykettä, ja paikallisemmalla tasolla noin 37 piiriä ja 5 kaupunkihallintoa.


ET Afar asv2018-01 img11 Lake Karum area.jpg|Karum on suolajärvi.
Salt transport by a camel train on Lake Assale (Karum) in Ethiopia.jpg|Suolakaravaani Karumjärvellä.
Erta Ale.jpg|Erta Ale on Etiopian aktiivisin tulivuori
ET Afar asv2018-01 img84 Abala surroundings.jpg| Harvat pensaat ja matalat puut ovat tyypillistä kasvustoa.
Afar boy , North Ethiopia.jpg|Afaripoika osavaltion pohjoisosassa.
Cattle herd in riverbed Afar Ethiopia.jpg|karjan paimentamista.
Gewane city.jpg|Gewanen kaupunkia.
Semera City.jpg|Osavaltion hallintokeskuksena toimivaa Semaran pikkukaupunkia (2020).

## Lähteet

## Aiheesta muualla

* Afar Demography and Health
Mediafilosofia

**Mediafilosofia** on  termi, jota voidaan käyttää monenlaisesta mediaan ja filosofiaan liittyvästä tutkimuksesta. Yhden määritelmän mukaan mediafilosofia voi olla joko mediatieteellistä kiinnostusta filosofiaan tai filosofista kiinnostusta mediatieteisiin ja medioihin”. Toisen määritelmän mukaan mediafilosofia voidaan käsittää filosofian erityisalueeksi, joka tarkastelee mediaa filosofian näkökulmasta tai tutkii ajattelua medioiden lävistämänä.

## Lähteet

## Kirjallisuus
*
Helmuth Johannes Ludwig von Moltke

**Helmuth Johannes Ludwig von Moltke** (23. toukokuuta 1848 Gersdorf – 18. kesäkuuta 1916 Berliini) oli preussilainen kenraalieversti ja Saksan keisarillisen armeijan yleisesikuntapäällikkö ensimmäisen maailmansodan alussa. 

Helmut von Moltke, joka tunnetaan myös nimellä Moltke nuorempi, oli sotamarsalkka kreivi Moltken veljenpoika ja toimi Saksan armeijan yleisesikunnan päällikkönä 1906–1914. Hänen nimityksensä oli ja on edelleen kiistanalainen. Schlieffenin jäädessä eläkkeelle vuonna 1908 todennäköisiä ehdokkaita esikuntapäälliköksi olivat Hans Hartwig von Beseler, Karl von Bülow, ja Colmar Freiherr von der Goltz. Moltke nuoremman rooli saksalaisen sotakäynnin kehittämisessä ja aloitteesta ensimmäisessä maailmansodassa oli erittäin kiistanalainen. Moltke suunnitteli Saksan hyökkäyksen länsirintamalla Schlieffen-suunnitelman pohjalta. Varovainen Moltke muokkasi tuntuvasti suunnitelmaa. Ranskan vastatoimien pelossa armeijan miesvahvuutta pienennettiin Belgian rajalla ja vastaavasti vahvistettiin Sedanista Strasbourgiin. Belgian operaation pitkittyminen antoi ranskalaisille aikaa organisoida armeijansa puolustuskannalle. Suoristettu rintamalinja juuttui heti alussa Belgiaan. Nopea painopisteen siirto kohti Englannin kanaalia johti rintamalinjan tarpeettomaan levenemiseen muutoinkin kuluneilla joukoilla taistelleille saksalaisille.
Aikaa oli kulutettu loppuun ja nopean voiton edellytykset haaskattu Flanderin ja Pohjois- Ranskan mutaisille pelloille.

Suunnitelma ei onnistunut, ja länsirintamalla päädyttiin vuosien asemasotaan.

Saksalaisten hävittyä ensimmäisen Marnen taistelun ensimmäisen maailmansodan alussa Moltke ennusti keisari Vilhelm II:lle sodan jo hävityksi. Seuranneen eripuran myötä Moltke sai hermoromahduksen, ja hänet erotettiin. Hänen tilalleen astui Erich von Falkenhayn. Moltken terveys romahti, ja hän kuoli 1916.
Vartiolaiva Tavi

**HMC Protector** on Yhdistyneen kuningaskunnan rajavartiolaitoksen vartiolaiva. Alun perin **VL Tavina** operoinut alus kuului Suomenlahden merivartiostolle, jolloin sen kotisatamana oli Helsinki. Alus oli pääasiassa Suomenlahdella. Henkilöstöä aluksella oli 13. Se oli avovesikaudella käytössä ollut monitoimialus, joten sitä voitiin käyttää rajavartio- ja meripelastustehtävien lisäksi ympäristönsuojelu- ja maanpuolustustehtäviin. 

Telkkä-luokan aluksista luovuttiin vuodesta 2014 alkaen, koska niitä ei voi käyttää talviolosuhteissa, eikä niiden käytölle ole saatu määrärahoja. Ne korvattiin yhdellä suuremmalla aluksella, joka rakennettiin STX Finlandin Rauman telakalla. Uusi ''VL Turva'' aloitti operatiivisen toiminnan 24. kesäkuuta 2014.

Tavi laitettiin myyntiin tammikuussa 2013, jolloin Ison-Britannian ja Pohjois-Irlannin yhdistyneen kuningaskunnan rajavartiolaitos osti sen. Aluksen uudeksi nimeksi tuli *HMC Protector*.

## Tehtävät
* Merirajan vartiointi ja valvonta
* Alueellisen koskemattomuuden valvonta ja turvaaminen
* Meritilannekuvan ylläpito ja täydentäminen
* Meripelastusvalmiuden ylläpito ja meripelastukseen osallistuminen
* Vesiliikenteen ja yleisen järjestyksen ja turvallisuuden valvonta
* Kalastuksen ja metsästyksen valvonta aluemerellä ja kalastusvyöhykkeellä
* Toimii tarvittaessa onnettomuuspaikan johtajana (on scene co-ordinator)
* Ympäristönvalvonta ja öljyntorjuntatehtävät

## Kalusto
* Integroitu navigointi- ja valvontajärjestelmä
* Siirrettävää palo- ja vauriontorjuntakalustoa
* Meripelastuskalustoa
* 600 metriä öljypuomia
* Kyky toimia kemikaalionnettomuudessa

## Lähteet

## Aiheesta muualla

* Artikkeli Tavin myyntiin laittamisesta
* Rajavartiolaitoksen käytöstä poistettu vartiolaiva Tavi myydään
Modiri Marumo

**Modiri Marumo** (s. 6. heinäkuuta 1976 Gaborone) on botswanalainen jalkapalloilija, pelipaikaltaan maalivahti. Hän pelasi kotimaassaan Botswana Defence Force XI -joukkueessa, Egyptissä Haras El Hodoodin joukkueessa sekä Etelä-Afrikassa Bay Unitedissa, myöhemmältä nimeltään Polokwane City. Hän lopetti pelaajauransa vuonna 2015.

Marumo pelasi Botswanan maajoukkueessa 88 maaottelua, joista ensimmäisen heinäkuussa 1997 ja viimeisen toukokuussa 2015. Hän oli joukkueensa ykkösmaalivahti Afrikan-mestaruuskilpailuissa 2012.

## Lähteet
Baden Cooke

**Baden Cooke** (s. 12. lokakuuta 1978 Benalla, Victoria) on entinen australialainen maantiepyöräilijä, joka kilpaili viimeksi UCI ProTour -tason GreenEDGE Cycling -joukkueessa. Kirimiehenä tunnettu Cooke aloitti ammattilaisuransa vuonna 2000.

Cooke on osallistunut Ranskan ympäriajoon vuosina 2002, 2003, 2004 ja 2005 Française des Jeux -joukkueen riveissä, vuonna 2008 Barloworld-joukkueen mukana ja vuonna 2012 Orica GreenEDGE -joukkueen mukana.

Vuonna 2003 Cooke voitti Ranskan ympäriajon pistekilpailun eli vihreän paidan. Pistekilpailun voitosta käytiin tiukka kamppailu Cooken ja hänen maanmiehensä Robbie McEwenin välillä. Cooke starttasi viimeiselle etapille 2 pistettä McEweniä perässä, mutta vei vihreän paidan nimiinsä sijoittumalla viimeisellä etapilla toiseksi ennen McEweniä, joka oli kolmas. Cooke voitti vihreän paidan kahden pisteen erolla McEweniin.

Cooke päätti uransa kauden 2013 jälkeen.

## Saavutuksia

;2000
:1., Prix de Bles d'Or
:1., etappi 7 & pistekilpailu Vodacom Rapport Tour
:1., etapit 2, 5 & 9 Herald Sun Tour
;2001
:1., etapit 6, 10 & pistekilpailu Tour de l'Avenir
:1., etappi 4 Sea Otter Classic
;2002
:1., Dwars door Vlaanderen 
:1., Tro-Bro Léon
:1., etapit 2, 4 & kokonaiskilpailu Herald Sun Tour
:1., etappi 1 & kokonaiskilpailu Paris-Corrèze
:1., etappi 1 GP du Midi Libre
:1., etappi 8 Circuit des Mines
:2., Kansainyhteisön kisat, maantieajo
;2003
:Ranskan ympäriajo
::1., etappi 2
::1., pistekilpailu (vihreä paita)
::Kantoi vihreää paitaa kahdentoista etapin ajan
::Kantoi valkoista paitaa kahden etapin ajan
:1., etappi 9 Sveitsin ympäriajo 
:1., etapit 1 & 4 Tour Down Under 
:1., etappi 3 Välimeren ajo 
:1., Kampioenschap van Vlaanderen 
:1., GP de Fourmies 
;2004
:1., etappi 6 Tour Down Under
:1., GP d'Ouverture La Marseillaise
:1., etapit 1 & 3 Välimeren ajo
:1., etapit 2, 3 & 5 Herald Sun Tour
:1., etappi 2 De Pannen kolmen päivän ajo
;2005
:1., etappi 1 Puolan ympäriajo
:1., etappit 4 & 5 Herald Sun Tour
;2006
:1., GP d'Ouverture La Marseillaise
:1., etappi 1 Rauhanajo
:1., Halle-Ingooigem
:1., etappi 5 Tour de Wallonie
;2007
:1., Kampioenschap van Vlaanderen
:1., etappi 3 Tour Down Under
:1., etappi 2 Étoile de Bessèges
:1., Australian Criterium-mestaruuskilpailut
;2008
:1., etappi 1 Jayco Bay Series Classic
:1., etappi 2 Clasica Internacional a Alcobendas y Collado Villalba
:1., etappi 3 Herald Sun Tour

## Lähteet
*Baden Cooke Trap&ndash;Friis-tietokannassa 
*Baden Cooke Cycling Archives -tietokannassa 
*Baden Cooke announces retirement 

## Aiheesta muualla
*Baden Cooken virallinen kotisivu  
*Profiili Saxo Bank-SunGard -joukkueen sivulla
Philadelphia 76ers

**Philadelphia 76ers** on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Philadelphia Pennsylvanian osavaltiossa ja se pelaa kotiottelunsa Wells Fargo Center -areenalla. Philadelphia 76ers kuuluu NBA:n itäisen konferenssin atlantin divisioonaan yhdessä Boston Celticsin, Brooklyn Netsin, New York Knicksin ja Toronto Raptorsin kanssa.

Seura perustettiin alun perin nimellä Syracuse Nationals, ja vuonna 1963 se muutti Philadelphiaan. NBA-mestaruuden se on voittanut vuosina 1955, 1967 ja 1983. Nimi ”76ers” tulee siitä, että Yhdysvaltain itsenäisyysjulistus allekirjoitettiin Philadelphiassa vuonna 1776.

Kauden 2014–2015 lopussa ja kauden 2015–2016 alussa 76ers kärsi ennätyksellisestä 28 ottelun tappioputkesta.

## Jäädytetyt numerot

* 3 Allen Iverson (seurassa 1996–2006 ja 2009–2010)
* 4 Dolph Schayes (1948–1964, päävalmentaja 1963–1966)
* 6 Julius Erving (1976–1987)
* 10 Maurice Cheeks (1978–1989, päävalmentaja 2005–2008)
* 13 Wilt Chamberlain (1965–1968)
* 15 Hal Greer (1958–1973, Syracuse Nationals -ajan mukaan lukien)
* 24 Bobby Jones (1978–1986)
* 32 Billy Cunningham (1965–1972 ja 1974–1975; päävalmentaja 1977–1985)
* 34 Charles Barkley (1984–1992)
* Dave Zinkoff, kuuluttaja (1963–1985)

## NBA-mestaruudet

### Mestarijoukkueet

* 1955: Dick Farley, Bill Gabor, Billy Kenville, Red Kerr, George King, Earl Lloyd, Jackie Moore, Wally Osterkorn, Red Rocha, Dolph Schayes, Paul Seymour, Connie Simmons, Jim Tucker.
* 1967: Wilt Chamberlain, Larry Costello, Billy Cunningham, Dave Gambee, Hal Greer, Matt Guokas, Luke Jackson, Wali Jones, Bill Melchionni, Chet Walker, Bob Weiss.
* 1983: Maurice Cheeks, Earl Cureton, Franklin Edwards, Julius Erving, Marc Iavaroni, Clemon Johnson, Reggie Johnson, Bobby Jones, Moses Malone, Mark McNamara, Clint Richardson, Russ Schoene, Andrew Toney. 

## Lähteet

## Aiheesta muualla

* Philadelphia 76ersin viralliset sivut
Librazhdin piirikunta

**Librazhdin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 1&nbsp;102 neliökilometriä ja vuoden 2001 väestönlaskennassa siellä oli 72&nbsp;520 asukasta. 

Piirikuntaan kuuluivat seuraavat kunnat: Hotolisht, Librazhd, Lunik, Orenjë, Polis, Përrenjas, Qendër, Qukës, Rrajcë, Steblevë ja Stravaj. Pääkaupunkina toimi Librazhd.

## Lähteet
Pohjois-Kyproksen turkkilaisen tasavallan lippu

**Pohjois-Kyproksen turkkilaisen tasavallan lippu** pohjautuu Turkin lippuun, mutta on pohjaväriltään valkoinen. Lipussa on kaksi punaista vaakaraitaa, joiden väliin on kuvattu punainen tähti ja kuunsirppi viitaten Pohjois-Kyproksen valtaväestöön, turkkilaisiin.


kuva:Flag of the Turkish Republic of Northern Cyprus.svg|Pohjois-Kyproksen lippu
kuva:Flag of the President of the Turkish Republic of Northern Cyprus.svg|Pohjois-Kyproksen presidentin lippu
Malësi e Madhen piirikunta

**Malësi e Madhen piirikunta** () oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 897 neliökilometriä ja vuoden 2001 väestönlaskennassa siellä oli 36&nbsp;770 asukasta. 

Piirikuntaan kuuluivat seuraavat kunnat: Gruemirë, Kastrat, Kelmend, Koplik, Qendër ja Shkrel. Pääkaupunkina toimi Koplik.

## Lähteet
Lushnjën piirikunta

**Lushnjën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 712 neliökilometriä ja vuoden 2001 väestönlaskennassa siellä oli 144&nbsp;351 asukasta. 

Piirikuntaan kuuluivat seuraavat kunnat: Allkaj, Ballagat, Bubullimë, Divjakë, Dushk, Fier-Shegan, Golem, Grabian, Gradishtë, Hysgjokaj, Karbunarë, Kolonjë, Krutje, Lushnjë, Rremas ja Tërbuf. Pääkaupunkina toimi Lushnjë.

## Lähteet
Mallakastërin piirikunta

**Mallakastërin piirikunta** () oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 325 neliökilometriä, ja vuoden 2001 väestönlaskennassa siellä oli 39&nbsp;881 asukasta. 

Piirikuntaan kuuluivat seuraavat kunnat: Aranitas, Ballsh, Fratar, Greshicë, Hekal, Kutë, Ngraçan, Qendër ja Selitë. Sen pääkaupunki oli Ballsh.

## Lähteet
Felon

**Felon** on vuonna 2008 julkaistu Ric Roman Waugh ohjaama elokuva.

## Juoni
Wade Porter joutuu kolmeksi vuodeksi vankilaan liiallisesta itsepuolustuksesta. Vankilassa pidetään järjestystä yllä väkivallalla ja Porter joutuu väistämättä mukaan ja vastattain vanginvartioitten johtajan Jacksonin kanssa. Porterin sellikaveri, vanhempi vanki Smith neuvoo Porteria selviytymään.

## Rooleissa

## Lähteet
*
Matin piirikunta

**Matin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 1&nbsp;028 neliökilometriä ja vuoden 2001 väestönlaskennassa siellä oli 61&nbsp;906 asukasta. 

Piirikuntaan kuuluivat seuraavat kunnat: Baz, Burrel, Derjan, Gurrë, Klos, Komsi, Lis, Macukull, Rukaj, Suç, Ulëz ja Xibër. Pääkaupunkina toimi Burrel.

## Lähteet
Nivalan Viikko

**Nivalan Viikko** oli vuonna 2005 perustettu kerran viikossa, sunnuntaisin ilmestyvä ilmaisjakelulehti, jonka levikkialue oli Nivala. Lehti jaettiin Nivalan kaikkiin n. 4700 talouteen ja se oli myös luettavissa näköislehtenä internetistä (). Lehti painettiin Suomalainen Lehtipaino Oy:ssä Kajaanissa. Nivalan Viikon viimeinen numero ilmestyi 4.8.2010.

## Lähteet

## Aiheesta muualla
* Lehden kotisivut
Zombie Live

__NOTOC__
**Zombie Live** on Rob Zombien ensimmäinen live-levy. CD äänitettiin *[[Educated Horses]]* -kiertueella. Albumi nousi Billboard 200 -listan sijalle 57 myyden yli 14 000 kopiota ensimmäisellä viikollaan.

## Kappaleet
#
#
#
#
#
#
#
#
#
#
#
#
#
#
#
#
#
#

## Kokoonpano
* Rob Zombie – laulu
* John 5 – kitara
* Piggy D. – bassokitara
* Tommy Clufetos – rummut

## Arvostelut
* Allmusic: 

## Lähteet

## Aiheesta muualla
* ''Zombie Live'' discogs.com -sivustolla
Willow – suuri seikkailu

**Willow** on vuonna 1988 ensi-iltansa saanut yhdysvaltalainen fantasiaelokuva. Elokuvan on ohjannut Ron Howard ja se perustuu George Lucasin tarinaan, jonka piti alun perin olla mukaelma J. R. R. Tolkienin fantasiakirjallisuuden klassikkoteoksesta ''Hobitti eli sinne ja takaisin''. Elokuvan musiikin on säveltänyt James Horner. Elokuva on myös tehnyt ennätyksen erikoistehosteiden saralla: *Willow* sisältää elokuvahistorian ensimmäisen saumattoman muodonmuutoksen.

Lyhytkasvuinen Warwick Davis esittää elokuvan päähenkilöä ja sankaria. Willow on maanviljelijä, joka joutuu vasten tahtoaan suojelemaan hyvin erityistä prinsessavauvaa taistelussa pahaa kuningatarta vastaan. Elokuvan tarina sisältää monia miekka ja magia -fantasiakirjallisuudelle tyypillisiä piirteitä.

## Näyttelijät

## Lähteet

## Aiheesta muualla
* 
* 
*
Australian koripallomaajoukkue

**Australian koripallomaajoukkue** edustaa Australiaa miesten koripallon maajoukkuekilpailuissa. Sitä hallinnoi *Basketball Australia*. Australia on ollut FIBA:n jäsen vuodesta 1947 lähtien.

Australia osallistui koripallon miesten olympiaturnaukseen ensimmäisen kerran Melbournessa 1956 sijoittuen kahdenneksitoista. Parhaimmillaan se on ollut neljä kertaa neljäs: Soulissa 1988, Atlantassa 1996, Sydneyssä 2000 ja Riossa 2016. 

MM-kilpailujen lopputurnauksessa Australia debytoi Jugoslaviassa 1970 sijoittuen 12:nneksi. Joukkue on sijoittunut neljänneksi Kiinassa 2019 sekä viidenneksi Kolumbiassa 1982 ja Kanadassa 1994. Oseanian-mestaruuden Australia on voittanut 19 kertaa.

## Menestys arvokilpailuissa
### [[Koripallo olympialaisissa|Olympialaiset]]

### [[Koripallon maailmanmestaruuskilpailut|MM-kilpailut]]

### [[Koripallon Aasian-mestaruuskilpailut|Aasian-mestaruuskilpailut]]

### [[Koripallon Oseanian-mestaruuskilpailut|Oseanian-mestaruuskilpailut]]

## Lähteet

## Aiheesta muualla
*Australian koripalloliiton virallinen sivusto
Mirditën piirikunta

**Mirditën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 867 neliökilometriä ja vuoden 2001 väestönlaskennassa siellä oli 37&nbsp;055 asukasta. 

Piirikuntaan kuuluivat seuraavat kunnat: Fan, Kaçinar, Kthellë, Orosh, Rrëshen, Rubik ja Selitë. Pääkaupunkina toimi Rrëshen.

## Lähteet
Phoenix Suns

**Phoenix Suns** on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Phoenix Arizonan osavaltiossa ja se pelaa kotiottelunsa Footprint Centerissa (America West Arena 1992–2006, US Airways Center 2006–2015, Talking Stick Resort Arena 2015–2020, PHX Arena 2020, Phoenix Suns Arena 2020–2021). Phoenix Suns kuuluu NBA:n läntisen konferenssin Tyynenmeren divisioonaan yhdessä Golden State Warriorsin, Los Angeles Clippersin, Los Angeles Lakersin ja Sacramento Kingsin kanssa. Suns on tällä hetkellä NBA:ssa pisimpään pelannut joukkue ilman ainoatakaan mestaruutta. Loppuotteluihin joukkue on yltänyt vuonna 1976, jolloin joukkueen tärkeimpiä pelaajia olivat Paul Westphal, Gar Heard, Alvan Adams, Curtis Perry, Dick Van Arsdale ja Ricky Sobers, sekä 1993, jolloin joukkueen kantavia voimia olivat Dan Majerle, Charles Barkley, Kevin Johnson, Richard Dumas, Danny Ainge ja Oliver Miller. Edellisen kerran joukkue on pelannut pudotuspeleissä kaudella 2009–2010.

## Jäädytetyt numerot

* 5 Dick Van Arsdale (seurassa 1968–1977)
* 6 Walter Davis (1977–1988)
* 7 Kevin Johnson (1988–2000)
* 9 Dan Majerle (1988–1995 ja 2001–2002)
* 13 Steve Nash (1996–1998 ja 2004–2012)
* 24 Tom Chambers (1988–1993)
* 33 Alvan Adams (1975–1988)
* 34 Charles Barkley (1992–1996)
* 42 Connie Hawkins (1969–1973)
* 44 Paul Westphal (1975–1980 ja 1983–1984; päävalmentaja 1992–1996)
* 832 Cotton Fitzsimmons (päävalmentaja 1970–1972, 1988–1992 ja 1996 – päävalmentajana voittanut 832 ottelua)
* Jerry Colangelo (joukkueen ensimmäinen toimitusjohtaja)
* Joe Proski (joukkueen pitkäaikainen valmentaja)
* John MacLeod (joukkueen pitkäaikainen valmentaja)

## Menestys kausittain 2000-luvulla

## Lähteet

## Aiheesta muualla
* Phoenix Sunsin viralliset sivut
Peqinin piirikunta

**Peqinin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 191 neliökilometriä ja vuoden 2001 väestönlaskennassa siellä oli 32&nbsp;920 asukasta. 

Piirikuntaan kuuluivat seuraavat kunnat: Gjoçaj, Karinë, Pajovë, Peqin, Përparim ja Shezë. Pääkaupunkina toimi Peqin.

## Lähteet
Përmetin piirikunta

**Përmetin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Gjirokastërin prefektuuriin, joka vastaa nykyistä Gjirokastërin maakuntaa. Piirikunnan pinta-ala oli 929 neliökilometriä ja vuoden 2001 väestönlaskennassa siellä oli 25&nbsp;837 asukasta. 

Piirikuntaan kuuluivat seuraavat kunnat: Ballaban, Çarshovë, Dishnicë, Frashër, Këlcyrë, Përmet, Petran, Qendër Piskovë ja Sukë. Pääkaupunkina toimi Përmet.

## Lähteet
Pogradecin piirikunta

**Pogradecin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Korçën prefektuuriin, joka vastaa nykyistä Korçën maakuntaa. Piirikunnan pinta-ala oli 725 neliökilometriä ja vuoden 2001 väestönlaskennassa siellä oli 70&nbsp;900 asukasta. 

Piirikuntaan kuuluivat seuraavat kunnat: Buçimas, Çërravë, Dardhas, Pogradec, Proptisht, Trebinjë, Udënisht ja Velçan. Pääkaupunkina toimi Pogradec.

## Lähteet
Vieskan Viikko

**Vieskan Viikko** on vuonna 1993 perustettu kerran viikossa, perjantaisin ilmestyvä ilmaisjakelulehti, jonka jakelualue on Ylivieska, Sievi, Alavieska ja Nivala. Lehti painettiin Alprint-kirjapainossa (sittemmin Pyhäjokiseudun Kirjapaino) Oulaisissa. Lehti lopetti 1997, mutta aloitti uudelleen 2017.

## Historia

Lehteä julkaiseva Kustannus Oy Vieskan Viesti perustettiin toukokuussa 1993. Se sekoitettiin aluksi usein Ylivieskassa 1980-luvulla toimineeseen Viikko-Vieska nimiseen ilmaisjakelulehteen. Samankaltainen nimi oli kuitenkin sattumaa. Lehdessä oli keskimäärin neljä työntekijää, päätoimittajana oli aluksi Arja Päivärinta ja toimitusjohtajana Maritta Raudaskoski.

Lehti oli "Märkä Juttu" ja "Möttönen" sarjakuvia sekä "KryptoNiitti"-ristikoita myöten täysin toimituksen itse tuottama. Henkilökunta hoiti itse ensimmäisen vuosikerran jakelunkin. Lehti ilmestyi kerran viikossa torstaisin syyskuuhun 1993, jolloin ilmestymispäivä siirtyi sunnuntaiksi. Lehti oli alueensa edelläkävijä siirtyen hyvin aikaisin täysin digitaaliseen työnkulkuun ja värierotteluun, joka erottui värikkäästä ulkoasusta. Lehdessä kirjoittivat toimituskunnan ja lukijoiden lisäksi lukuisa määrä freelancer-avustajia sekä mm. lehtien Kalajokilaakso ja Jokilaakso entinen päätoimittaja Pauli "Paavali" Isoaho.

Vuoden 1994 alusta lehden ulkoasu uudistettiin ja päätoimittajaksi ryhtyi Rauli Suhonen. Päätoimittaja siirtyi myös toimitusjohtajan tehtäviin tammikuussa 1996. Lehden kustantaja joutui kuitenkin lopettamaan toimintansa tuotannollisista ja taloudellisista syistä elokuussa 1997. Mainostoimisto Viestimix aloitti samaan aikaan Vieskalainen-kaupunkilehden julkaisemisen Ylivieskan alueelle ja osa työntekijöistä siirtyi suoraan tekemään uutta lehteä.

Vuonna 2017 lehteä aloitti kustantamaan uudelleen Angelina Trading Oy.

## Päätoimittajat

* Arja Päivärinta 1993
* Rauli Suhonen 1994-1997
* Elina Kytökorpi 2017-

## Lehtiä eri vuosilta

Vieskan Viikon ulkoasu vaihteli usein, suurimmat ulkoasulliset muutokset olivat vuoden 1994 tammikuussa sekä 1996 elokuussa, jolloin lehti uudistettiin logoa myöten.

## Lähteet
*
Sarandën piirikunta

**Sarandën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Vlorën prefektuuriin, joka vastaa nykyistä Vlorën maakuntaa. Piirikunnan pinta-ala oli 730 neliökilometriä ja vuoden 2001 väestönlaskennassa siellä oli 35&nbsp;235 asukasta. 

Piirikuntaan kuuluivat seuraavat kunnat: Aliko, Dhivër, Konispol, Ksamil, Livadhja, Lukovë, Markat, Sarandë ja Xarrë. Pääkaupunkina toimi Sarandë.

## Lähteet
Skraparin piirikunta

**Skraparin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Beratin prefektuuriin, joka vastaa nykyistä Beratin maakuntaa. Piirikunnan pinta-ala oli 775 neliökilometriä ja vuoden 2001 väestönlaskennassa siellä oli 29&nbsp;874 asukasta. 

Piirikuntaan kuuluivat seuraavat kunnat: Bogovë, Çepan, Çorovodë, Gjerbës, Leshnjë, Poliçan, Potom, Qendër, Vëndreshë ja Zhepë. Pääkaupunkina toimi Çorovodë.

## Lähteet
Pekkaniskan Pojat

**Pekkaniskan Pojat** on suomalainen vuonna 2002 perustettu tanssiorkesteri. Orkesteri palkittiin vuonna 2007 Vuoden Tanssittajatulokas -palkinnolla. Vuonna 2010 Pojat voittivat Vuoden tanssittaja -tittelin.

Orkesteri on saanut nimensä alkuaikojen sponsoriltaan Pekkaniska Oy:ltä.

## Kokoonpano

File:Henkka Niska 1.jpg|Henkka Niska
File:Matti-Sakari Niska 8.jpg|Matti-Sakari Niska, laulu
File:Pertsa Niska 6.jpg|Pertsa Niska
File:Tase Niska 7.jpg|Tase Niska, haitari, koskettimet
File:Tomppa Niska 1.jpg|Tomppa Niska, Rummut
File:Vikke Niska 4.jpg|Vikke Niska, basso


## Diskografia
*Kahdet askeleet, Studio Stadi, 2005
*Tanssit Niskojen kanssa, Magnum Music, 2007
*Tanssimusiikkia, Magnum Music, 2009
*Ystävälle, Magnum Music, 2010

## Aiheesta muualla
*Pekkaniskan Poikien kotisivut 
* Pekkaniskan Poikien esittely Gramofonin sivustolla
Shkodërin piirikunta

**Shkodërin piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 1&nbsp;631 neliökilometriä ja vuoden 2001 väestönlaskennassa siellä oli 185&nbsp;794 asukasta. 

Piirikuntaan kuuluivat seuraavat kunnat: Ana e Malit, Bërdicë, Bushat, Dajç, Gur i Zi, Hajmel, Postribë, Pult, Rrethinat, Shalë, Shkodër, Shllak, Shosh, Temal, Vau-Dejës, Velipojë ja Vig-Mnelë. Pääkaupunkina toimi Shkodër.

## Lähteet
Kahoku

**Kahoku** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin keskiosassa Japaninmeren rannikolla Kanazawan pohjoispuolella. Kahokussa on 35&nbsp;060 asukasta (vuonna 2017) ja sen pinta-ala on 64,44 neliökilometriä.

Kahoku perustettiin vuonna 2004, kun Unoken, Nanatsukan ja Takamatsun kunnat liittyivät yhteen. Kaupunkia palvelee JR Nishi-Nihonin Nanao-linja.

## Kansainvälinen yhteistyö
Kahokulla on yksi sisarkaupunki:
* Meßkirch, Saksa

## Lähteet

## Aiheesta muualla

*Kaupungin internetsivut
Komatsu

**Komatsu** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounais- ja Fukuin koillispuolella. Sisämaassa kaupungin alue kohoaa Dainichivuorelle. Komatsussa on 108&nbsp;628 asukasta (vuonna 2017) ja sen pinta-ala on 371,05 neliökilometriä.

Komatsu sai kaupunkioikeudet kahdeksan kunnan kuntaliitoksen myötä vuonna 1940. Silloin siellä oli noin 51&nbsp;000 asukasta. Kaupunki laajeni huomattavasti vuosien 1955 ja 1956 kuntaliitoksissa. Komatsua palvelevat Komatsun lentoasema ja JR Nishi-Nihonin Hokuriku-päälinja. 

## Kuvia

Tiedosto:KOMATSU_OLD_TOWN_IN_JAPAN_001.JPG|Komatsun vanhaakaupunkia
Tiedosto:NATA_DERA_001.JPG|Nata-deran buddhalainen temppeli
Tiedosto:Komatsu_castle.JPG|Komatsun linnan rauniot


## Lähteet

## Aiheesta muualla

*Kaupungin internetsivut
Tropojën piirikunta

**Tropojën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Kukësin prefektuuriin, joka vastaa nykyistä Kukësin maakuntaa. Piirikunnan pinta-ala oli 1&nbsp;043 neliökilometriä ja vuoden 2001 väestönlaskennassa siellä oli 28&nbsp;154 asukasta. 

Piirikuntaan kuuluivat seuraavat kunnat: Bajram Curri, Bujan, Bytyc, Fierzë, Lekbibaj, Llugaj, Margegaj ja Tropojë. Pääkaupunkina toimi Bajram Curri.

## Lähteet

## Aiheesta muualla
Iranin koripallomaajoukkue

**Iranin koripallomaajoukkue** edustaa Irania miesten koripallon maajoukkuekilpailuissa. Sitä hallinnoi *Iranin islamilaisen tasavallan koripalloliitto*. Iran on ollut FIBA:n jäsen vuodesta 1947.

Iran osallistui ensimmäisen kerran miesten koripallon olympiaturnaukseen Lontoossa 1948. Se hävisi alkulohkon otteluissa Ranskalle, Meksikolle ja Kuuballe, mutta voitti Irlannin sijoittuen lohkossa neljänneksi. Jatkopeleissä Iran hävisi Kanadalle sekä toistamiseen Kuuballe päätyen lopulta 14. sijalle.

Iran esiintyi toisen kerran olympiakisojen miesten koripalloturnauksessa Pekingissä 2008. Se hävisi A-lohkon ottelunsa Argentiinaa, Australiaa, Kroatiaa, Liettuaa ja Venäjää vastaan. Joukkueen lopullinen sijoitus oli yhdestoista. Iran selviytyi kisoihin voitettuaan Aasian-mestaruuden Japanissa 2007. Loppuottelussa se kaatoi Libanonin 74–69. 

Maailmanmestaruuskilpailuissa Iran pelasi ensimmäisen kerran Turkissa vuonna 2010. Se voitti alkulohkossaan Tunisian mutta hävisi neljä muuta otteluaan eikä selviytynyt lohkosta jatkoon.

## Arvokisasijoitukset
### [[Koripallo olympialaisissa|Olympialaiset]]
* Lontoo 1948: 14.
* Peking 2008: 11.
* Tokio 2020: 12.

### [[Koripallon maailmanmestaruuskilpailut|MM-kisat]]
* Turkki 2010: 19.
* Espanja 2014: 20.
* Kiina 2019: 23.
* Filippiinit/Japani/Indonesia 2023: 31.

### [[Koripallon Aasian-mestaruuskilpailut|Aasian-mestaruuskilpailut]]

* Manila 1973: 5.
* Kalkutta 1981: 8.
* Hongkong 1983: 5.
* Kuala Lumpur 1986: 8.
* Peking 1989: 5.
* Kobe 1991: 6.
* Jakarta 1993: 4.
* Soul 1995: 10.
* Riad 1997: 8.
* Harbin 2003: 5.

* Doha 2005: 6.
* Tokushima 2007: &nbsp;**Kultaa**
* Tianjin 2009: &nbsp;**Kultaa**
* Wuhan 2011: 5.
* Metro Manila 2013: &nbsp;**Kultaa**
* Changsha 2015: &nbsp;**Pronssia**
* Zouk Mikael 2017: &nbsp;**Hopeaa**
* Jakarta 2022: 5.
* Jedda 2025: &nbsp;**Pronssia**

### [[Koripallo Aasian kisoissa]]

* New Delhi 1951: &nbsp;**Pronssia**
* Bangkok 1966: 7.
* Bangkok 1970: 7.
* Teheran 1974: 6.
* Peking 1990: 7.
* Hiroshima 1994: 8.
* Bangkok 1998: 7.
* Doha 2006: &nbsp;**Pronssia**
* Guangzhou 2010: &nbsp;**Pronssia**
* Incheon 2014: &nbsp;**Hopeaa**
* Jakarta 2018: &nbsp;**Hopeaa**
* Hangzhou 2022: 5.

## Lähteet

## Aiheesta muualla
*Iranin koripalloliiton virallinen sivusto
The Rules of Hell

**The Rules of Hell** on Black Sabbathin 22. heinäkuuta 2008 julkaistu viiden CD:n boksi. Se sisältää yhtyeen kaikki studioalbumit, joissa Ronnie James Dio toimii laulusolistina, sekä alun perin vuonna 1982 julkaistun *[[Live Evil (Black Sabbath)|Live Evil]]* -konserttitaltioinnin. Kokoelma julkaistiin alun perin vain Pohjois-Amerikassa, ja se on periaatteessa jatkoa Rhino Recordsin ja Warner Brosin Sabbath-remasteroinneille. Edellinen boksi *[[Black Box: The Complete Original Black Sabbath 1970-1978|Black Box]]* (2004) sisälsi kaikki vuosien 1970–1978 studioalbumit. 

Boksin nimi oli basisti Geezer Butlerin idea. Se on sekoitus Dion aikaisen Black Sabbathin kahden ensimmäisen albumin nimistä (*[[Heaven and Hell (albumi)|Heaven and Hell]]*, *[[Mob Rules]]*). Albumin levyt julkaistiin myöhemmin myös irrallisina. 
 
## Kappaleet
*CD 1: *[[Heaven and Hell (albumi)|Heaven and Hell]]* (1980)
*CD 2: *[[Mob Rules]]* (1981)
*CD 3: *[[Live Evil (Black Sabbath)|Live Evil, levy 1]]* (1982)
*CD 4: *[[Live Evil (Black Sabbath)|Live Evil, levy 2]]* 
*CD 5: *[[Dehumanizer]]* (1992)

*CD 6: "Best Buy Exclusive Bonus Disc: Live 1981":
#"Neon Knights"
#"The Mob Rules"
#"Children of the Grave"
#"Voodoo"
#"Country Girl"

*live-kappaleet otettu vuoden 2007 *[[Live at Hammersmith Odeon]]*-julkaisulta.

*"iTunes/Amazon digital only-bonus tracks":

#"The Devil Cried"
#"Shadow of the Wind"
#"Ear in the Wall"

*vain ladattavan version bonus-kappaleet otettu *[[The Dio Years]]*-kokoelmalta.

## Kokoonpano
* Tony Iommi – kitara
* Geezer Butler – basso 
* Ronnie James Dio – laulu 
* Vinny Appice – rummut 
* Bill Ward – rummut *Heaven and Hell* -albumilla 

+

* Geoff Nicholls – kosketinsoittimet 

## Arvostelut
* Allmusic: 

## Julkaisuhistoria

*heinäkuu 2008: Rhino, R2-460156, 5 CD, US
*heinäkuu 2008: Rhino, R2-513689, 6 CD, US, "Best Buy"-versio

## Lähteet
Grim Arts of Melancholy

__NOTOC__
**Grim Arts of Melancholy** on Baptismin kolmas albumi. Se julkaistiin 4. helmikuuta 2008, julkaisija on Northern Heritage. Vuonna 2009 albumista julkaistiin myös 666:n kappaleen rajoitettu vinyylipainos.

## Kappaleet
#
#
#
#
#
#
#
#

**Vinyylipainoksen bonuskappaleet**
#In the Morning's Cold Arms
#Morbid Wings of Sathanas / Malicious Rites (live)

## Lähteet

## Aiheesta muualla
* 
*
Nokiviistäjä

**Nokiviistäjä** (*Pseudobulweria aterrima*) on äärimmäisen uhanalainen Réunionin saarella elävä ulappalintu.

Kooltaan nokiviistäjä on noin 36&nbsp;cm. Väriltään laji on tumman suklaanruskea. Kaulan, kurkun yläosan sekä siipien alapinnan höyhenet ovat väriltään hieman vaaleammat. Nokiviistäjä muistuttaa ulkonäöltään tyrskyliitäjää (*Bulweria bulwerii*) ja sokotrantyrskyliitäjä (*Bulweria fallax*), mutta eroaa niistä muun muassa lyhyemmän pyrstönsä vuoksi. Mauritiuksenviistäjällä (*Pterodroma arminjoniana*) on nokiviistäjää pidemmät siivet.

Nokiviistäjän elintavoista ei tiedetä kovin paljoa. Se tekee pesänsä kalliolle ja munii sinne joulukuussa. Nokiviistäjäkannan kooksi arvioidaan 100&ndash;800 yksilöä. Kannan vähentymisen syyksi arvioidaan lintuja saalistavien kissojen määrän lisääntymistä sekä valosaastetta 

## Lähteet
Lontoon systeemi

**Lontoon systeemi** on shakissa avaussysteemi, jossa valkea pelaa jo varhain siirrot d4, Rf3 ja Lf4. Lontoon systeemin pelaaminen ei vaadi paljoakaan avaustuntemusta ja johtaa hyvin suljettuihin peleihin. Valkealla on tapana jatkaa linnoittamalla lyhyesti ja pelaamalla siirrot c3, Ld3, Rbd2 ja e3. Musta voi joko pelata lähes symmetrisesti tai sivustoida kuningaslähettinsä. Avaus on saanut nimensä vuoden 1922 Lontoon turnauksesta, jossa sitä (oikeastaan sen esimuotoja) pelattiin paljon, kun yritettiin löytää valkealle uutta pelitapaa mustan hypermoderneja puolustuksia vastaan.
Vuoden 1922 shakkikongressin yhteydessä järjestettyyn turnaukseen osallistui aikansa parhaimmisto, ja voittajaksi selviytyi Jose Raul Capablanca. Avausta on kuitenkin pelattu huipputasolla ennen tätäkin.

Musta voi tarvittaessa yrittää vaihtaa valkean ratsulla (Rf6-h5) lähetin f4:stä pois. Tämän vuoksi valkea pelaa usein h3, minkä jälkeen lähetti voi siirtyä ruutuun h2. Vaihtoehtoisesti valkea voi siirtää lähettinsä ruutuun g3, minkä jälkeen upseerin vaihto avaa torninlinjan valkean hyökkäystä tehostamaan.

Mustan pelatessa ...e6 ja Rf6 Lontoon systeemi luokitellaan ECO-koodistolla koodille A48.

## Katso myös
*Luettelo shakkiavauksista
*Luettelo gambiiteista

## Lähteet
*Beauty and the Beast 
*The T-Factor 
*London System   Linkki vanhentunut.
*London System   Linkki vanhentunut.
*Ideas Behind the Modern Chess Openings   Linkki vanhentunut.

### Viitteet
Turid Rugaas

**Turid Rugaas** on norjalainen koirakouluttaja, joka omistaa *Hagen Hundeskole*nin koirakoulun. 

Rugaas on tullut kuuluisaksi tekemällä pioneerityötä koirien rauhoittavista signaaleista. Kirjassaan *Rauhoittavat signaalit* Rugaas kertoo oivaltaneensa ne seuraamalla ongelmakoiransa Veslan kommunikointitaitojen kehittymistä. Tämän oivalluksen jälkeen hän aloitti vajaan kahden vuoden koirien kommunikoinnin tarkkailun ja videoinnin kollegansa Ståle Ødegaardin kanssa.

## Suomeksi julkaistuja kirjoja
* *Rauhoittavat signaalit*. Sanasilta, 2005.  (nid.)
* *Kiskomatta paras: mitä tehdä, kun koira vetää hihnassa?* Sanasilta, 2004.  (nid.)

## Aiheesta muualla
* Turid Rugaasin kotisivut - sisältää runsaasti tietoa rauhoittavista signaaleista 
* Rugaas, Turid: *[https://www.sciencedirect.com/science/article/abs/pii/S1558787810001838?via%3Dihub Pet dog trainers of Europe Code of Ethics: a way to take dog training into the 21st century]*. *Journal of Veterinary Behavior*. 2011.
Lemmingin puolustus

**Lemmingin puolustus** on shakkiavaus, jota kuvaavat siirrot 
:1.e4 Ra6

Avausta pidetään heikkona, sillä se kehittää ratsun laitaan, missä sillä on vähemmän vaikutusvaltaa kuin keskellä. Valkea voi myös välittömästi hankkia mustalle eristetyn kaksoisotilaan siirrolla 2.Lxa6. Toinen suosittu vaihtoehto on ottaa keskustaa haltuun siirtämällä 2.d4.

Avaus on harvinainen ja se sijoitetaan ECO-koodistolla koodille B00.

## Katso myös
*Luettelo shakkiavauksista
*Luettelo gambiiteista

## Lähteet
*ECO codes
Isigny-sur-Mer

**Isigny-sur-Mer** on kunta Calvadosin departementissa Basse-Normandien hallintoalueella Ranskassa. Kunnassa oli  2 755 asukasta vuoden 2006 väestönlaskennassa. Isigny-sur-Merin pinta-ala on 17 neliökilometriä.

## Historia
Isigny-sur-Mer on tunnettua maidon tuotantoaluetta. Ensimmäiset meijerit rakennettiin alueelle 1800-luvulla. Alueella valmistetaan kuuluisia Isignyn makeisia (Caramels d'Isigny)

Yli 60% Isignystä tuhoutui toisen maailmansodan pommituksissa.

## Lähteet
Konstantinopolskin avaus

**Konstantinopolskin avaus** on shakkiavaus, jota kuvailevat siirrot
:1.e4 e5
:2.Rf3 Rc6
:3.g3

Avaus on nimetty venäläisen Aleksandr Konstantinopolskin mukaan. Valkean kolmas siirto on tilanteessa vasta kahdeksanneksi suosituin, eikä avausta siten käytetä kovinkaan usein.

3.g3 valmistelee valkeaa lähettiä sivustointiin, vaikka sen voisi kehittää avointa viistolinjaa pitkin. Valkean e4-sotilas on myös sivustoidun lähetin tiellä. Valkean kolmas siirto ei painosta mustaa mitenkään, joten mustalla on monta mahdollista siirtoa. Mahdollisia ovat esimerkiksi 3...b6, g6, Rf6 ja d6.

Avaus sijoitetaan ECO-koodistolla koodille C44.

## Katso myös
*Luettelo shakkiavauksista
*Luettelo gambiiteista

## Lähteet
*Hooper, David and Kenneth Whyld (1996). The Oxford Companion to Chess. Oxford University. .
*ECO codes

### Viitteet
Magnum Music

**Magnum Music Oy** on MagnumLive Oy:n levymerkki, joka kustantaa ja julkaisee suomalaista musiikkia. Magnum Music on keskittynyt erityisesti suomalaiseen musiikkiin. Magnum Musicin verkkokauppa on Extrashop. 

## Toiminta
Magnum Music kuuluu Magnum-viihdekonserniin. Muut Magnum-konsernin yritykset ovat:
* Magnum Live Oy: ohjelma- ja tapahtumatoimisto.
* RMC Light&Sound Oy: tapahtumien tekninen toteuttaja, valo-, ääni-, kuva- ja lavatekniikka.
* Lakeus Sound Oy

Levy-yhtiö Magnum Music on tuottanut mm. äänilevyt:
* Amadeus Lundberg: Puhu minulle rakkaudesta
* Amadeus Lundberg: Vain rakkaus
* Saija Tuupanen: On onni siinä
* Tommi Soidinmäki: Yhdeksäs elämä
* Parhaat-kokoelmat: Finlanders, Taikakuu, Sinitaivas, Souvarit, Syke
* Teuvo Oinas: Tähtiä täynnä
* Sinitaivas: Totta ja kaunista
* Kai Jämsä: Yksi mua vain odottaa
* Kuunkuiskaajat: Suomen Euroviisuvoittaja 2010
* Jukka Lampela: Sun luo
* Pekkaniskan Pojat: Tanssimusiikkia, Ystävälle, Keinuvat kengät
* Kari Vepsä: Nyt on tanssin aika 
* Arja Koriseva: Nauran ja rakastan 
ja useita muita. 

## Lähteet

## Aiheesta muualla
* MagnumLive Oy:n sivusto
* Extrashop
Hong Su Jong

**Hong Su Jong** (s. 9. maaliskuuta 1986 N. Hamgyong) on pohjoiskorealainen voimistelija. Hän voitti hopeaa MM-kisoissa vuonna 2007 hyppykilpailussa. Jong kilpaili myös Ateenan olympialaisissa 2004, mutta ei saanut mitaleja. 

## Aiheesta muualla

* Profiili FIGin sivuilla
Jäävuorisalaatti

**Jäävuorisalaatti** eli **amerikansalaatti** (*Lactuca sativa* var. *capitata*, puhekielessä myös *rapea keräsalaatti, jenkkisalaatti*) on yksivuotinen lehtisalaatti. Rapea keräsalaatti on alkujaan Yhdysvalloista. Salaatin paksut ja rapeat lehdet muodostavat kiinteän ja tiiviin kerän. Uloimmat lehdet ovat vaaleanvihreät, sisemmät aivan vaaleat.

Jäävuorisalaatin maku on mieto ja raikas. Se sopii tuoresalaatteihin, mutta sitä voi käyttää myös keitoissa ja padoissa lyhyesti kuumentamalla. Se säilyy paremmin kuin moni muu salaatti.

Salaatti sisältää A-, E-, K- ja C-vitamiinia, folaattia, niasiiniekvivalenttia, riboflaviinia, tiamiinia, vetykloridia ja karotenoideja.

Jäävuorisalaatti on pehmeälehtisiä lajeja arempi hallalle. Sato korjataan loppukesästä.  

Salaatin nimi on käännöslaina englanninkielisestä nimestä *iceberg lettuce*. Salaatteja kuljetettiin viljelmiltä junanvaunuissa, joissa oli mukana suuria jäälohkareita viilentämässä vaunuja.

## Lajikkeita
'Barcelona', 'Buttercrunch', 'Coquette', 'Dublin', 'Elenas', 'Lagunas', 'Match', 'Mini Iceberg', 'Mirette', 'Saladin', 'Set', 'Stallion' ja 'Talia'.

## Lähteet
*  Jäävuorisalaatin koostumus, fineli.fi  
* Istutus ja hoito, puutarha.net
* Rapea keräsalaatti, Kotimaiset kasvikset ry
### Viitteet